Udkast til præsentation af DSKD metodekortene på www.dskd.dk

**Designskolen i Kolding smider kortene på bordet: DSKD Method Cards!!**

Designskolen i Kolding udgiver et sæt metodekort, der har til formål at inspirere og styrke design- og innovationsarbejdet i teams. DSKD Method Cards består af 62 kort, med en billedside og en tekstside. Hvert kort beskriver i en kort tekst en metode der kan bruges i design og innovations processer. Kortene dækker over en bred vifte af indfaldsvinkler til design, innovation og problemløsning og målgruppen er både studerende og professionelle, som arbejder med at skabe kreative løsninger i praksis.

DSKD Method Cards har for nyligt, med stor succes, været anvendt i samarbejdet mellem danske og ghanesiske studerende i projektet: ”Art and the Environment” i Kumasi, Ghana i oktober måned. Kurset blev arrangeret i samarbejde med Kwame Nkrumah University af Science and Technology. 60 studerende fra Designskolen samarbejdede med ghanesiske studerende om at udvikle koncepter til håndtering af affald i Ghana. DSKD Method Cards var omdrejningspunkt for hele designprocessen og blev brugt som et redskab til bl.a. at etablere gode relationer i grupperne, afdække eksisterende forhold indenfor affald og miljø – og skabe nye, spændende løsninger på problemerne. Siger en af de studerende*: ”DSKD Method Cards skabte et fælles sprog for ghaneserne i vores gruppe og os. Kortene var en rigtig god måde at kommunikere på – de var konkrete, fysiske og hjalp os til at skabe klarhed på tværs af vores forskelligheder. Jeg vil helt klart bruge dem igen.”*

**Hvad består metode samlingen af?**

De 62 metoder i samlingen er udviklet og anvendt af designere og designteoretikere. Blandt andre har kreativitets og innovationsforskere Lotte Darsøe fra DPU og Min Basadur fra USA bidraget med metoder til samlingen. De er udformet som fysiske kort så de helt konkret kan ”lægges på bordet” ligesom spillekort og understøtte den kreative proces blandt individuelle designere eller kreative teams der arbejder med design og innovation.

Metodekortene er nummererede og delt ind i 5 kategorier: *Collaborate, Collect, Comprehend, Conceptualize, og Create.* Hver kategori af metoder har hver sin farve, så kortene er overskuelige og genkendelige.

Med kortene følger en folder, som introducerer kortene, metodekategorier, 3 cases samt forslag til hvordan man kan anvende kortene.

Alle metoder i samlingen kan bruges på mange forskellige måder og i forskellige stadier af en design og innovationsproces. De påvirkes af den kontekst de bliver anvendt i og vil løbende inspirere til nye metoder og måder at bruge dem på.

Det er derfor intentionen, at samlingen kan blive en DSKD tradition, der løbende fornyes med nye metoder.

**Baggrund for metodesamlingen**

DSKD Method Cards er udviklet af lektor Silje A. Kamille Friis og lektor Anne Katrine G. Gelting fra Designskolen i Kolding. Metodekortene er en videreudvikling af e-Types og Silje Kamille Friis’ fælles forskningsprojekt fra 2006: *Conscious Design Practice as a Strategic Tool og The Incomplete Method Collection*. Metodesamlingen trækker også på Anne Katrines Geltings og Silje Kamilles Friis undervisningserfaringer både på designskolen og udenfor skolen.

Metodekortene er grafisk bearbejdet af grafisk designstuderende Mai Boline Bjerre.

**Hvordan kan jeg få et sæt?**

DSKD Method Cards kan købes på Designskolen i Kolding i receptionen. Prisen er XX. Sættet kan også købes og sendes ved henvendelse til receptionist Katrine V. Kristensen: kvk@dskd.dk